દિલ્હી હિંસાના પીડિત હિન્દુ અને મુસ્લિમ યુવકની કહાણી\nમૃતક રાહુલ સોલંકીના ભાઈ રોહિત સોલંકી

આમાં દિલ્હી પોલીસના એક હૅડ કૉન્સ્ટેબલ રતનલાલ પણ સામેલ હતા. 

આ વિસ્તારમાં સોમવારની બપોરે હિંસક ઘટનાઓ ઘટી હતી. 

ત્યાર બાદ ચાંદ બાગ, ભજનપુરા, બૃજપુરી, ગોકુલપુરી અને જાફરાબાદમાં ભયનો માહોલ છે. 

દિલ્હીના અમુક વિસ્તારોમાં રાત્રે પણ હિંસા અને પથ્થરમારાના સમાચાર આવ્યા. 

આ હિંસાનો ભોગ બનેલા લોકોમાં મુસ્તફાબાદ અને ચાંદબાગના રહેવાસી બે યુવક સામેલ છે. 

એક યુવકનું મૃત્યુ થયું હતું ત્યારે બીજો યુવક ઈજાગ્રસ્ત થયો છે. 

બી.બી.સી.એ તેમના પરિવાર સાથે મુલાકાત કરી જેમાં તેમણે હિંસાની આંખે દેખ્યો હાલ જણાવ્યો હતો. 

સામાન લેવા નીકળ્યા હતા રાહુલ સોલંકી

સોમવારે મુસ્તફાબાદના રહેવાસી 26 વર્ષના રાહુલ સોલંકીનું સાંજે છ વાગ્યે મોત થયું હતું. રાહુલ સોલંકી વેસ્ટિજ કંપનીમાં એન્જિનિયર હતા.

તેમના ભાઈ રોહિત સોલંકીએ કહ્યું, "રાહુલ ઘરનો સામાન લેવા માટે બહાર ગયો હતો. રસ્તામાં અમુક લોકોએ તેને ઘેરી લીધો હતો. અમુક લોકોના હાથમાં બંદૂક હતી અને તેઓ દોડીને ઘરોમાં ઘૂસી રહ્યા હતા."

"આ જોઈને રાહુલે પણ ભાગવાનું શરૂ કર્યું હતું, પરંતુ હેલ્મેટ પહેરેલા એક વ્યક્તિે તેને ગોળી મારી હતી. ગોળી તેમના ગળામાં લાગી હતી." 

તેમનું કહેવું છે કે જે વ્યક્તિએ તેને ગોળી મારી તે રાહુલથી આશરે 70 મિટરના અંતરે હતો. 

'આગળ કોઈ બીજાને મારી નાખશે'

રાહુલ સોલંકીનો પરિવાર

રાહુલ સોલંકીના પરિવારજનો તેમને સારવાર માટે હૉસ્પિટલ લઈ ગયા, પરંતુ કોઈ સારવાર વગર જ તેમને પરત મોકલી દેવામાં આવ્યા હતા. 

ઇમર્જન્સીની સુવિધા હોવા છતાં તેમને સારવાર ન મળી. 

હૉસ્પિટલ પહોંચ્યા ત્યાં સુધી તેમનો શ્વાસ ચાલી રહ્યો હતો. પછી દિલ્હીની બાજુમાં આવેલા ગાઝિયાબાદ લોનીમાં સામુદાયિક સ્વાસ્થ્ય કેન્દ્રમાં લઈ જવામાં આવ્યા હતા. 

રોહિત સોલંકી કહે છે, "જીવનમાં બધું ખતમ થઈ ગયું. ભાઈ કહેતો હતો કે એક બે મહિના રોકાઈ જાઓ પછી કોઈને કમાવાની જરૂર નથી."

"તું બસ મારી સાથે રહેજે. આજે મારો ભાઈ મર્યો છે. અમને ન્યાય જોઈએ છે. આગળ કોણ જાણે કોને-કોને મારશે. ઘરમાં ઘુસી રહ્યા હતા."

"આ લોકો પર કોઈ કાર્યવાહી કરવામાં નથી આવી રહી, કંઈ નથી થઈ રહ્યું. આટલા દિવસથી રોડ જામ કરી રાખ્યો છે."

"બાળકોની પરીક્ષા છે. મરજી થાય એમના નામ પૂછી રહ્યા છે અને પછી તેમને મારી નાખે છે." 

ગોડાઉનથી ઘરે જઈ રહ્યા હતા સગીર

ચાંદબાગના રહેવાસી સગીરને ત્યારે ગોળી વાગી જ્યારે તેઓ ગોડાઉનથી ઘર તરફ જઈ રહ્યા હતા. 

તેમને બાહરની...\n\ntl;dr:
દિલ્હીના ઉત્તર-પૂર્વી વિસ્તારમાં નાગરિકતા સંશોધન કાયદાના વિરોધીઓ અને સમર્થકો વચ્ચે હિંસામાં બુધવાર બપોર સુધી 20 લોકોનાં મૃત્યુ થયાં છે.